
REFERAT DE APROBARE
[bookmark: _Hlk86994663][bookmark: _Hlk67406804]privind  indicatorii proiectului „MODERNIZARE STRĂZI IN COMUNA ION CORVIN, JUDEȚUL CONSTANȚA”

	
1. TEMEIUL DE FAPT:
-Cererea  de finanțare pentru Programul Național de Investiții “Anghel Saligny”
2.TEMEIUL  DE DREPT:
- O.U.G. nr. 95/2021 pentru aprobarea programului Național de Investiții “Anghel Saligny”;
- Normele Metodologice  nr. 1333/2021 pentru punerea în aplicare a prevederilor O.U.G. nr. 95/2021 pentru aprobarea programului Național de Investiții “Anghel Saligny”, pentru categoriile de investiții prevăzute la art. 4 alin. (1) lit. a)-d) din O.U.G. nr. 95/2021;
- Legea nr. 50/1991 privind autorizarea executării lucrărilor de construcții;
- H.G. nr. 907/2016 privind etapele de  elaborare și conținutul cadru al documentațiilor tehnico–economice aferente  obiectivelor de investiții  finanțate din fonduri publice;
- Prevederile art. 129 alin. (1) alin. (2) lit. b) și c), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare;
- O.U.G. nr. 114/2018 privind instituirea unor măsuri în domeniul investițiilor publice și a unor măsuri fiscal-bugetare, modificarea și completarea unor acte normative și prorogarea unor termene, cu modificările și completările ulterioare;
- Prevederile Legii nr. 273/2006 privind finanțele publice locale, cu modificările și completările ulterioare;
- Prevederile Legii nr. 10/1995 privind calitatea în construcții, republicată, cu modificările și compeltările ulterioare;
În vederea  asigurării condițiilor de siguranță a traficului rutier de pe raza comunei Ion Corvin, judetul Constanța dar și pentru creșterea nivelului de confort  se impune aplicarea de către Consiliul Local Ion Corvin, la programe de finanțare derulate prin bugetul de stat sau orice alte programe de finanțare existente și aplicabile.
Întrucât a fost emisă O.U.G. nr. 95/2021 pentru aprobarea programului Național de Investiții “Anghel Saligny” și Normele metodologice de aplicare a  acesteia - Ordinul nr. 1333/21.09.2021, acest obiectiv poate fi propus  la finanțare în cadru acestui program. Tronsonul I al DC49 propus  la finanțare poate primi o alocare de 4.000.000,00 lei de la bugetul de stat prin analiză/competiție națională.
Amplasamentul obiectivului propus  se află între localitățile Ion Corvin și Viile, comuna Ion Corvin, județul Constanța.
	Terenul pe care urmează  să fie realizată investiția se află în domeniul public al comunei Ion Corvin, iar prin realizarea  proiectului se urmărește  realizarea următorilor indicatori tehnici  specifici  categoriei de investiții de la art. 4 alin. (1) lit. c) din O.U.G. nr. 95/2021:
- Lungimea Tronsonului I al DC49 este de 1,95 km; 
- Valoarea totală a investiției (lei inclusiv TVA) este de 3.995.541,35 lei; din care C+M (lei inclusiv TVA) este de 3.739.633,31 lei la un curs BNR de 4,9486 lei / euro din data de 04.11.2021.
- Valoarea  finanțată de Ministerul Dezvoltarii, Lucrărilor Publice și Administrației (cheltuieli eligibile lei inclusiv TVA) – 3.869.996,35 lei.
- Valoarea finanțată de U.A.T. Ion Corvin (lei, inclusiv TVA) – 125.545,00 lei.

Normele de aplicare impun aprobarea unei hotărâri de consiliu local de “Modernizare drum comunal DC 49 Ion Corvin – Viile, tronson I – 1.95 km, comuna Ion Corvin, jud. Constanța”, aprobarea indicatorilor tehnico–economici, cofinanțarea și devizului general al obiectivului de investiții pentru Programul Național de Investiții “Anghel Saligny”, conform modelului impus de legislația specifică.

	La redactarea  prezentului referat de aprobare au fost avute în vedere prevederile O.U.G. nr. 57/2019 privind Codul administrativ și ale Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare.

